CELEX: 62011CN0376
Language: hu
Date: 2011-07-15 00:00:00
Title: C-376/11. sz. ügy: A Cour d'appel de Bruxelles (Belgium) által 2011. július 15-én benyújtott előzetes döntéshozatal iránti kérelem — Pie Optiek kontra Bureau Gevers, European Registry for Internet Domains

8.10.2011   
            
            
               HU
            
            
               Az Európai Unió Hivatalos Lapja
            
            
               C 298/11
            
         A Cour d'appel de Bruxelles (Belgium) által 2011. július 15-én benyújtott előzetes döntéshozatal iránti kérelem — Pie Optiek kontra Bureau Gevers, European Registry for Internet Domains
   (C-376/11. sz. ügy)
   2011/C 298/21
   Az eljárás nyelve: francia
   
      A kérdést előterjesztő bíróság
   
   Cour d'appel de Bruxelles
   
      Az alapeljárás felei
   
   
      Felperes: Pie Optiek
   
      Alperes: Bureau Gevers, European Registry for Internet Domains
   
      Az előzetes döntéshozatalra előterjesztett kérdések
   
   
               1.
            
            
               Úgy kell-e értelmezni a.eu felső szintű domain bevezetésére és funkcióira vonatkozó általános szabályok, valamint a bejegyzésre irányadó elvek megállapításáról szóló, 2004. április 28-i 874/2004/EK bizottsági rendelet (1) 12. cikke (2) bekezdésének harmadik albekezdését, hogy ha az érintett korábbi jog egy védjegyjog, akkor a „korábbi jogok használói” fogalom vonatkoztatható egy olyan személyre, akit a védjegy jogosultja kizárólag arra jogosított fel, hogy a saját nevében, de a használat átengedője javára egy, a védjeggyel megegyező vagy ahhoz hasonló domain nevet jegyeztessen be, anélkül azonban, hogy feljogosította volna a védjegy egyéb használatára vagy a megjelölés védjegyszerű egyéb használatára, mint például a védjeggyel jelölt áruk vagy szolgáltatások kereskedelmi forgalomba hozatalára?
            
         
               2.
            
            
               A fenti kérdésre adott igenlő válasz esetén, úgy kell-e értelmezni a.eu felső szintű domain bevezetésére és funkcióira vonatkozó általános szabályok, valamint a bejegyzésre irányadó elvek megállapításáról szóló, 2004. április 28-i 874/2004/EK bizottsági rendelet 21. cikke (1) bekezdésének a) pontját, hogy „jog vagy jogos érdek” fennáll akkor is, ha a „korábbi jogok használója” bejegyeztette a.eu domain nevet a saját nevében, de a védjegyjogosult javára, amikor ez utóbbinak a.eu felső szintű domain bevezetéséről szóló, 2002. április 22-i 733/2002/EK európai parlamenti és tanácsi rendelet (2) 4. cikke (2) bekezdésének b) pontja alapján hiányzik a jogosultsága?
            
         
      (1)  HL L 162., 2004. 4. 30., 40. o.; magyar nyelvű különkiadás 13. fejezet, 34. kötet, 825. o.
   
      (2)  HL L 113., 1. o.; magyar nyelvű különkiadás 13. fejezet, 29. kötet, 394. o.